Herkoms – Die Grobler/Grobbelaar Familie
Volgens die Vereenigde Oostindische Compagnie (VOC) rekords, was Jan Grobler afkomstig van Tangermond wat in Duits bekend staan as Tangermünde, wat destyds geleë was in Brandenburg-Pruisse, en wat vandag deel is van Duitsland. Brandenburg-Pruisse was ‘n alliansie tussen die Markgraafskap van Brandenburg en the Hertogdom van Pruisse wat bestaan het van 1618 tot 1701. Die kaart hieronder wys hoe dit gelyk het in 1688 (om en by toe Jan Grobler gebore is) en die rooi pyltjie dui Tangermünde se ligging aan.
Volgens (Grobler, 1987) is daar is geen geboorte rekord vir ‘n Jan Grobler in Tangermünde se kerk registers nie, maar daar is wel ‘n geboorte rekord vir ‘n Christiaan Grobler van 10 Oktober 1678, wie se pa Arnold was. Verder meld (Grobler, 1987) dat daar geen Grobler sterfte rekords in Tangermünde is vanaf 1642 tot 1800 nie. In die huweliksregister is daar wel die volgende rekords:
Volgens (Grobbelaar, 2012), is daar geen inskrywings vir Jan (of Johann) Grobler in die Parogiekerk (Protestantse kerk ook bekend as St. Stephanskirche) van Tangermünde se kerkboeke nie. Om hierdie vraagstuk op te los sal dit nodig wees om sistematies deur al die kerkboeke in die omgewing van Tangermünde te soek. Alhoewel daar ‘n projek aan die gang is om al die Evangeliese kerkboeke in Duitsland te transkribeer, het hulle tot dusvêr nog nie by die boeke van Tangermünde se omgewing uitgekom nie. Dit kan ook nodig wees om deur ander kerke (soos Katolieke kerke) se boeke te soek, alhoewel dit onwaarskynlik is dat die VOC Katolieke sou in diens geneem het gegee dit bitter agtergrond tussen Protestante en Katolieke destyds (na die Dertigjarige oorlog).
Volgens die Nationaal Archief in Den Haag verwys die VOC se personeel rekords na plek van geboorte of plek van herkoms in die Monsterrolle:
In die skeeps soldyboeke verwys die personeelrekord na plek van herkoms:
Ook van http://www.gahetna.nl/collectie/index/nt00444/veelgestelde-vragen#v4:
Tangermünde kan dus nie positief geïdentifiseer word as Jan Grobler se geboorteplek nie maar ten minste as sy plek van herkoms met sy indienstrede by die VOC. Jan Grobler kan ook dalk afkomstig wees van Grobleben – ‘n aangrensende dorp wat vandag ‘n voorstad van Tangermünde is, of die nabygeleë Tangerhütte.
(Grobler, 1987) haal ‘n onbekende bron (ek vermoed dit is Pama) aan as volg: “Christiaan Grobler is die stamvader van die Groblers of Grobbelaars in Suid Afrika. Hy is gebore op 10 Oktober 1678 in Tangermünde , Duitsland …”. Desnieteenstaande al die onsekerhede, word Jan Grobler se geboortedatum aanvaar as 10 Oktober 1678 in beide (Malherbe, 1966) en (Grobler, 1987) en het deurgepropageer na vele ander studies.
Dit is wel redelik seker dat Jan Grobler ‘n Duitser was synde sy gebruik van Duitse alphabet en skryfwyse.
In die Duitse stamregister wat bestaan uit 212 volumes (Koerner. Görlitz, 1889 – 2.1889; 3.1894 – 18.1910) is daar net een verwysing na Grobler naamlik Marie Gröblerz wat op 10 Okt 1687 getroud is met Peter Lüpnitz in Schönfließ. Schönfließ was destyds in Pruisse en later geïnkorporeer in Koningsberg, wat Kaliningrad geword het nadat Rusland dit beset het. In hierdie deel van die wêreld oorvleuel die Duitsers en Slawiese mense. Die spelling van Gröblerz met ‘n “z” aan die einde is tipies Pools, wat kan impliseer dat sy van ‘n Poolse familie afkomstig was. Die rede hoekom daar nie meer Groblers in hierdie stamregister is nie, is heel waarskynlik omdat dié stamregister eksklusief bedoel was vir die adelstand – die opstellers het nie belangestel in gewone mense nie (implisiet neem ek aan Grobler was nie deel van die adelstand nie).
Daar is Grobler rekords in Duitse genealogiese studies (Verein für Computergenealogie, n.d. en familysearch.org) van Groblers in dieselfde tydvak as Jan Grobler maar wat ek tot dusver nog nie kon koppel nie: